VERDA REVUO 


Sendependa revuo pri arto, scienco kaj amuzo. 


Redaktejo kaj administrejo: Wien, VII, Hermanngasse 31/26, Aŭstrio. 


Jarabonos(komencebla ĉiumonate): 420 aŭstriaj ŝilingoj (7 respondkuponoj) aŭ egalvaloro en aliaj valutoj. Pageblaj ankaŭ en partpagoj (duonj. ŝ 2'20, 
kvaronj. ŝ 1115) 1 ekzemplero ŝ 0'40, Aperas la 15-an ĉiumonate. Represo nur kun fontocito. Manuskriptojn ni ne resendas. Reprezentantoj en ĉiuj landoj. 


Aŭstria poŝtĉek-konto C-134.731 


N-ro 11 (35) 


NOVEMBRO 1937 


JAPANUJO EN LA MONDO. 


Ce eldonejo Wilhelm Goldmann, 
Bern-Leipzig-Wien, aperis ege interesa 
kaj samtempe — precipe pro la nunaj 
okazintaĵoj en Ĉinujo — aktuala libro 
en germana lingvo, kies titolo estas: 
„Japan in der Welt“ (Japanujo en la 
mondo), verk- 
ita de Anton 
Zischka. Gi pri- 
traktas la eks- 
pansiajn aspir- 
adojn de Nip- 
ponujo depost 
1854. Legante 
tiun ĉi libron, 
oni lernas kom- 
preni ne nur 
azian prob- 
lemojn, sed an- 
kaŭ diversajn 
politikajn ag- 
adojn en ek- 
steraziaj ŝtatoj, 
kiuj rekte-ne- 
rekte rilatas al 
tiuj problemoj 
aziaj. 

La libro- 
eldonejo per- 
mesis al ni, 
aperigi en nia 
revuo kompil- 
itajn ekstrakt- 
ojn el la nom- 
ita verko. 

* * 
sk 

Japanujo: Tio estas kvar grandaj 
ĉefinsuloj, kiuj arkforme kunligas Kam- 
ĉatkon kun Formoso — glacian nordon 
kun tropika sudo — kiuj, ĉirkaŭitaj de 
„nubo“ da 4000 pli malpli malgrandaj 
insuloj, kovras 25 terglobajn paralelojn 
j” vaj aj 4 ol 3000 liaiio 


Anton Zischka. 


Japanujo: Tio estas la pintoj de 
vulkana montarĉeno, kies bazo troviĝas 
6000 ĝis 8000 metroj profunde sur la 
fundo de Pacifika Oceano. 199/9 de la 
japana grundo estas de junvulkana 
origino, preskaŭ ĉiuj montoj de Nip- 


Te-ceremonio en japana familio. 


ponujo, la plej alta Fuĵi-san (3780 m) 
same kiel la Hakone-montaro aŭ la 
Assmayama-o prezentas vulkanojn. Ciu- 
jare en tiu lando okazas meznombre 
1560 tertremoj (inkluzive la negravaj 
tertremoj). Proksimume ĉiuj sep jaroj 
ili kaŭzas katastrofojn. 


La pejzaĝo de MNipponujo ĉie 
montras strangajn formojn de ankoraŭ 
ne longe rigidiĝinta lafomaterialo. Giaj 
montoj estas ĉifitaj. Ne ekzistas long- 
riveroj; ĉiuj akvofluoj falegas plej ra- 
pide al la bordoj, kiuj mezuras ĉirkaŭ 
45.000 km-n 
laŭlonge (do 
pli ol la ĉir- 
kaŭo de la 
terglobo) kaj 


kiuj partigas 
la landon en 
ĉelojn. Kvan- 
kam la ĉef- 
insulo Hondo 
ekzemple me- 
zuras 1900 
km-n, ŝajnas, 
ke ĝi estas 


malgranda, ĉar 
ĝi estas tiom 
partigita, ke 
restas nur mal- 
multe da tero 
por la plugado. 
Nur pli mal- 
multe ol kvin- 
ono de la ja- 
pana tereno 
estas frukte- 
dona. La klim- 
ato estas mo- 
dera: estas la 
klimato de la 
grandaj civiliz- 
itaj landoj de 
nia mondo. 

La fakta Japanujo estas je kvin- 
ono pli malgranda ol Germanujo (Nip- 
ponujo 382.000 kvadr. km; Germanujo 
472.000 kvadr. km). En la unua lando 
vivas 69, en la dua lando 67 milionoj 
da amoj. Sed tiuj nombroj entute ne 


Direi de la Teol estas unu el la pièi a dada malfeliĉoj de la vivo. 


Voltaire. 

esprimas la teruran staton. Nur 170/o 
de tiuj 382.000 kvadr. km prezentas 
grundon, taŭgan por agrikulturo. Marĉojn 
kaj arbarojn, lagojn, montojn kaj sablon 
prezentas la restanta tereno. Vivas do 
pli ol mil homoj sur ĉiu uzebla 
kvadrata kilometro en Japanujo, dum 
en Germanujo 200, en Francujo nur 
108, en Anglujo 226 kaj en Belgujo, 
kie apenaŭ peco da tero restas neuzita, 
nur 394 homoj vivas sur la sama faco. 
Nipponujo estas la plej dense loĝata 
lando de nia planedo. 

Japanujo disponas preskaŭ pri ne- 
niuj krudmaterialoj, sed ĝi havas labor- 
istojn, kutimintajn al kruda vivo. 

Tro longe Japanujo estis por ni la 
lando de la florantaj ĉerizarboj, de 
ĉarmaj gejŝoj, por kiuj mortis belaj 
oficiroj, krome lando de imponaj temploj, 
de lagoj kaj strangaj, mirigaj ĝardenoj. 
Nun oni devas esti singardema por ne 
ekstremiĝi en alian rigardmanieron, nome 
vidi Nipponujon kiel tromehanigitan fa- 
brikon kaj ĉiun malgrandan flavhaŭtan 
industriiston kiel plus-Ford-on. 

En Japanujo ekzistas pli da sto- 
makoj ol rizo, pli da brakoj ol laboro. 

Oni aĉetas gazeton: du japanoj 
servas nin. Unu el ili laŭtkrias pri ĝi, 
la dua ĝin faldas. 

Oni luas taksametro-aŭtomobilon : 
du homoj ĝin gvidas. Unu sidas ĉe la 
direktilo, la dua malfermas la aŭtomo- 
bilan pordon kaj prenas la monon. 

Oni vojaĝas per fervoja trajno: 
kvar konduktoroj kontrolas ĉiun vojaĝ- 
bileton. Kaj tiuj kvar kune ricevas sa- 
lajron, kiu estas ege sub tiu de nur unu 
eŭropa konduktoro. 


LA HOMOJ. 
Stephan Zodel. 


Kompare al elefanto, ĝirafo aŭ 
baleno la homo ne estas granda, vere 
ne. Kaj tamen: li venkas, li regas tiujn 
bestojn. 

Pri kiom da forto disponas ĉevalo, 
urso aŭ leono! La homaj muskoloj kaj 
tiuj de la nomitaj bestoj — kia dife- 
renco! Sed la homo ne longe toleris 
tiun superecon. Li devis fariĝi ilia 
sinjoro. 

La serpento estas ruza; krome ĝi 
ŝprucas venenon. Kia danĝera, malica 
besto! Cu vere? Nu, la homo scias 
sin efike ŝirmi kontraŭ ĝi. 

Bubaloj, ĉevaloj, hundoj — ĉu vi 
ne iam estis sovaĝaj ? Nun vi obeas la 
homon. Bubaloj, ĉevaloj, kiel pacience 
vi tiras la veturilon de la homoj! 
Hundo, kiel fidele vi servas al la homo! 

Vi, fiŝoj tiom diversspecaj, ĉu nur 
al vi apartenas la riveroj, la lagoj, la 
maroj ? Vere ne. Ankaŭ la homo regas 
ilin per siaj ŝipoj sur- kaj subakvaj. 

Tie supre en la aero, vi birdoj, 
sagrapide flugas tien kaj tien sen iaj mal- 

Sendube: Nipponujo bezonas mal- 
altajn salajrojn, por enpenetri en la 
mondajn merkatojn, por vendi sufiĉe 
da industriproduktoj spite al defendaj 
doganoj aŭ malforta aĉetpovo de sia 
klientaro. Sed por kompensi siajn nutraĵ- 
kaj krudmaterial-deficitojn estas klare, 
ke granda parto de la japanaj pro- 
duktoj (laŭ japana fonto 1935 ankoraŭ 
800/0, laŭ eŭropaj fontoj inter 38-47°/0) 
en la propra lando estas konsumataj. 
La enlanda merkato do ludas grandan 
rolon; pli altaj salajroj tiom altigus la 
enlandan aĉetpovon, ke tio por la ĝe- 
nerala japana intereso estus pli bona, 
se la ŝtato ne per bankgarantioj kaj 
eksportpremioj, sed per energiaj leĝoj 
koncerne la laboristaron ankaŭ la ja- 
panan vivnivelon, la internan debiton 
pli altigus. 

650/0 el ĉiuj laboristoj de la japanaj 
grandindustrioj estas virinoj aŭ knab- 
inoj. Por infanoj sub dekdu jaroj oni 
ne permesas, ke ili estu okupataj en 
industriaj entreprenoj. 

Kaj la kamparanoj ? 

Laŭ la lasta popolnombrado — 
tiu en la jaro 1930 — vivas 490/ el 
ĉiuj japanaj familioj de la agrikulturo. 
Kaj se eble en la unua momento ŝajnas, 
ke la kapitalistoj kaj laboristoj pre- 
zentas la plej puŝajn fortojn de la eks- 
pansio — tamen: estas la kamparanoj 
kaj ilia mizera vivostato, kiuj donas 
al tiu ekspansio timigan puŝforton. La 
30 milionoj japanaj kamparanoj devigas 
Nipponujon al teritoriaj konkeroj. La 
japanaj kamparanoj vivas en malriĉeco 
ne imagebla, kaj la agrikulturo restis ĉe 
primitivaj metodoj de pasintaj jarcentoj. 


helpaĵoj aŭ bariloj. Tro longe la homo 
sopire rigardis supren, por admiri, por 
envii vin! Nun ankaŭ li senĝene leviĝas 
aeren, super la nubojn. 

Talpoj, skaraboj, vermoj, formikoj, 
ĉu vi opinias, ke ĉio, troviĝanta sub la 
tersupraĵo, estas via regno ? Sciu: la 
homoj venas pli profunden ol vi! Jes. 
lli fosas kaj boras, ili grandamase 
suprentransportas plej diversspecajn 
materialojn el la interno de la terglobo. 

Oro, kupro, fero, ŝtonoj ! Vi montras 
vin rezistemaj, malmolaj, malcedemaj. 
La homo ridetas pri via opozicio, pri 
via obstina kontraŭstarado. Li devigas 
vin sub sian intensan, energian volon, 
li formas vin laŭplaĉe, laŭbezone. Kaj 
— vi obeas. 

Fulmo kaj tondro, ĉu vi fakte volas 
timigi la homojn, por ke ili sin kaŝu, 
por ke ili tremetu? lam vi ja sukcesis, 
tion atingi. Sed nun ne plu. Vin, fulmo, 
ili kaptas, por puŝi vin en la teron, kaj 
via rulbruado, ho tondro, ankoraŭ ne 
estas sufiĉe esplorita por eventuala 
uzado. 

En ĉiu materio vigliĝas fortoj ne- 
videblaj — gigantaj energioj. Kaŝu vin ! 


Ĉu vi ne forgesis, 

Kion ni promesis ? 

Se vi versojn kaligrafas, 
Vin donac' agrabla trafas, 
Nu, ne skribu por parado ; 
Ni konsilas rapidegi: 
Ŝparu tempon ĉe l' skribado, 
Pli da tempo restas legi. 


Petu prospekton de 
Literatura Mondo 
Soroksari ut 38-40, V. 6. 
Budapest IX., Hungarujo. 


Vi ja tamen — unu post la alia — 
estos malkovritaj, eltrovitaj! Kaj tiam 
vi vole-nevole devas servi al la homoj, 
lli analizas, katenas, ekspluatas vin — 
tute laŭ siaj propraj deziroj. 

Plantoj, arboj, vi donas al la homoj 
nutraĵon. Sed viaj fruktoj al ili ne su- 
fiĉas. Malkontente, ili postulas, ke vi 
liveru pli ne nur laŭkvante, sed ankaŭ 
laŭkvalite. Kaj jen: Iliaj klopodoj ne 
restas vanaj. La rikoltoj fariĝas pli kaj 
pli riĉaj, bonaj. 

Terglobo, restadejo por ĉiuj homoj, 
vi volas imponi per via grandeco, per 
via amplekso? Kiel ridinde! Jam de- 
post longe la homoj, kiujn vi portas, 
rekonis, kia sablero vi estas en la uni- 
verso! Ĵes, tiuj malgrandaj homoj, ili 
scipovas rigardi malproksimen en vian 
ĉirkaŭaĵon. 

Kiaj sinjoroj, kiaj majstroj, kiaj 
ĉionpovantoj, kiaj duondioj ili fariĝis, 
tiuj homoj! Cu ili ne estas sorĉistoj, 
farante el likvaĵoj ion firman kaj el 
firmaĵoj ion likvan ? Cu ili ne konstruas 
montojn, instalas riverojn kaj lagojn aŭ 
malaperigas tiajn ? 

lli pensas, laboras, regas, diktas, 
ili sorĉas kaj montras sin kreantoj, 
artistoj; ili superruzas la naturon kaj 
korektas ĝin. Jen: Ekestiĝas ĉiam novaj 
sferoj, novaj kampoj, novaj terenoj, en 
kiujn ili enpenetras, kiujn ili esploras, 
ekspluatas. lliaj scioj, kiel ili ŝvelas, 
ampleksiĝas ! 

Nu, kaj kiam, tiel mi demandas, 
kiam vi ĉionpovaj homoj fine lernos, 
regi, majstri vin mem ? 


HOMAJ RIDOJ. 


Vere, multaj estas ĉirkaŭ ni, 
kiuj montras sur la lipoj ridon, 
dum doloro boras en la koro. 
Ankaŭ multaj iras ĉirkaŭ ni, 
lipe ŝajnplorante, dum la koro 
ridas kaj gastigas la perfidon. 
Sed malofte homojn trovas ni, 
kies lipoj ridas kun la koro, 
kies lipoj ploras kun la koro. 


Albine Multrus. 

LA KONSTRUTEKNIKO DE LA AA Inĝ. A. Niklitschek. 


En la unua momento ŝajnas esti iom strange, se oni 
volas rigardi la plantojn de teknika vidpunkto. Oni povus 
opinii, ke ne ekzistas eblo de komparo. Sed ĉe pli akur- 
ata esploro oni baldaŭ trovos, ke ĉiu eĉ plej modesta herbo 
estas konstruita kun ege grandioza apliko de teknika 
kapablo. 

La herbotigo, la trunko de altenleviĝanta arbo, la 
ĉiro de grimpanta planto, la tigo de akvokreskaĵo, kon- 
dukanta el profunda fundo supraĵen, ili devas disponi pri 
intensa rezisteco kontraŭ fleksrompiĝo; la radikoj de grand- 
ega arbo devas rezisti al forta tirstreĉado; kiam ventego 
trafuriozas la pezan foliokronon, la arbotrunko devas esti 
kapabla, toleri fortegajn fleksadojn. 

Tiel la plantoj devas akomodiĝi al ĉiuj tiuj postuloj 
de la vivo kaj plantospertulo jam el eta peco povas re- 
koni, ĉu la koncerna eltranĉaĵo devenas el arbo, el la re- 
zistema novbranĉo de ĉira kreskaĵo aŭ el la korpo de 
akvoplanto. 

Por ke oni povu prijuĝi tion, oni devas esplori, kia- 
maniere la planto konstruas. Ankaŭ ĝi disponas kvazaŭ 
pri „normformitaĵoj“, kiujn ĝi kunigas unu apud kaj super 
la alia, same kiel ni kunigas brikojn aŭ ŝtonblokojn ĉe 
niaj konstruaĵoj. Tute laŭ la vivopretendoj formas la planto 
tiujn normojn por si laŭ la celo, al kiu ili devas servi. 
lli estas nomataj ĉeloj. 

Tiel montras multoble grandigita transversa sekcaĵo 
de nur treege maldika kverkligno akurate la intensegan 
firmecon de ideala materialo, kiu ankaŭ en nia tekniko 
estas bezonata, ŝatata. La ĉeloj estas dikvandaj, kvazaŭ 
kirasitaj kaj kunligas sin simile kiel la unuopaj partoj de 
fera konstrutrabaĵo. 

Tute alia estas la histo de la multe pli malpeza, ne 
tiom rezistema mola ligno de piceo; la ĉeloj vicigas sin 
unu apud la alia kiel teksaĵaj maŝoj. Ankaŭ ĉi tie, kiel ĉe 
la kverka ligno, indikas la diversspeca vanddikeco de la 
ĉeloj la situon de la jarringoj. 

Alian, tute alian konstrumanieron montras la tigo de 
akvokreskaĵo, ĉar en ĝi ekzistas egaj kanaloj, por ke la oro 
radikoj, ankritaj profunde en la ŝlimo, povu ricevi la ne- Noo) 
cesan spiraeron. a Kr ES DAmni o 

Ne estas multe konate, ke la tekniko de la plantoj 
montras rekordojn, kiuj povas konkuri kun la plej bonaj 
produktaĵoj de 
nia fabrikado. 
En la folioj de 

nov-zelanda 
lino troviĝas 
portbendoj, 
kiuj donas al 
la unuopa folio 
de tiu ofte an- 
kaŭ por utilaj 
celoj semita 
planto vere 
egan firmecon. 
Oni povas kon- 
stati, ke la 
materialo, uz- 
ata por tiuj 
portbendoj, 
disponas pri la 
sama tirstreĉ- 
kapablo kiel 


niaj ferdratoj. 


Tiel forte kunigita estas la histo de kverka ligno. Profilo, 360-oble pli- 
grandigita. 


Profilo de picea ligno, 80-oble pligrandigita. La fendo en la mezo de la 
bildo montras la iron de jarringo. 


Profilo de radiko (de lris florentina). Oni vidas bone la internan centran 
cilindron (pligrandigitan 80-oble), kiu servas por pluenkonduki la fluaĵojn. 


Profilo tra folio de nov-zelanda lino. La hel-lumantaj Estas San lek la: k Enik e EE E ERAO t 
formaĵoj estas la „fortikbendoj“, kies firmeco alprok- Perflue, ĉi tie amplekso la homa tekniko estas uzinta kaj ankoraŭ uzanta 


simiĝas al fera drato. Pligrandigita 180-oble. akcenti, en kia la materialojn, kiujn liveras la plantaj korpoj. La fleksebla, 


EN L ki 


rezistema ligno estas por kelkaj celoj 
preskaŭ ne anstataŭigebla; oni pensu 
nur pri la relŝtipoj fervojaj. Sed ankaŭ 
ĉe la domkonstruado oni denove re- 
konis, ke la ligno prezentas la relative 
plej malmultekostan kaj plej higienan 
materialon. 


LASTA FILOZOFIO. 
Felix Salten. 


De granda kverko ĉe herbeja rando 
falis la foliaro. Gi falis de ĉiuj arboj. 

Unu branĉo alte superis la aliajn 
branĉetojn kaj vaste etendiĝis super la 
herbejon. Sur ĝia ekstrema fino trov- 
iĝis du folioj, unu apud la alia. 

„Ne plu estas kiel iam“, diris unu 
folio al la alia. 

„Ne“, respondis la dua. „Hodiaŭ 
dumnokte denove tiom multaj forlasis 
nin... preskaŭ ni estas jam la solaj 
sur nia branĉo.“ 

„Oni ne scias, kiu estas la ven- 
onta, destinita de la fato“, diris la 
unua. „Kiam estis ankoraŭ varme kaj 
la suno donis ankoraŭ varmegon, venis 
kelkfoje ventego aŭ pluvego, kiuj jam 
tiam forŝiris multajn el ni, kvankam ili 
estis ankoraŭ junaj. Oni ne scias, kiun 
destinas la fato.“ 

„Nun la suno lumas nur malofte“, 
ĝemis la dua folio, „kaj kiam ĝi lumas, 
ĝi ne donas forton. Oni devus havi 
novajn fortojn“. 

„Cu estas vere“, laŭtigis sin la 
unua, „ĉu fakte estas vere, ke sur nian 
lokon venos aliaj, kiam ni malaperis, 
kaj poste denove kaj ree aliaj? ...“ 

„Tio certe estas vera“, flustris la 
dua, „oni ne povas tion imagi... ĝi 
superas niajn imagojn ...“ 

„Kaj oni pri tio fariĝas malgaja, 
malgajega“, aldonis la unua. 

lom da tempo ili silentis. Poste la 
unua mallaŭte diris, kvazaŭ nur por si 
mem: „Kial ni devas for...?“ 

La dua demandis: „Kio okazas kun 
ni, kiam ni defalis... .?“ 

„Ni mergiĝas profunden ...“ 

„Kio troviĝas tie malsupre ?“ 

La unua respondis: „Mi ne scias. 
Oni aŭdas jen tion kaj tion... sed 
neniu scias ion certan.“ | 

La dua demandis: „Cu oni, trov- 
iĝante tie malsupre, ankoraŭ sentas ion 
aŭ scias ion pri si?“ 

La unua respondis: „Kiu scipovas 
ion diri pri tio? Neniu el tiuj, kiuj 
malsuprenfalis, iam ajn revenis, por ra- 
konti.“ 

Denove ili silentis. Poste parolis la 
unua folio intime al la dua: „Ne ĉa- 
grenu — vi ja tremas!...“ 

“Lasu nur“, respondis la dua, „mi 
nur tremetas. Oni ne plu sentas sin 
firma sur sia loko.“ 

„Ni ne plu volas paroli pri tiaj 
aferoj“, diris la dua folio. 


“ 


„VERDA REVUO“. 


La alia redonis: „Ne — ni lasu 
tion...Sed... pri kio ni do parolu... .?“ 
Gi silentis kaj post mallonga paŭzo 
daŭrigis: „Kiu el ni ambaŭ unue devos 
malsupren .. .?“ 

„Ho, por tio estas ankoraŭ sufiĉe 
da tempo“, kvietigis la unua. „Ni pre- 
feru, rememori, kiel bele estis, kiel mir- 
ige bele! Kiam venis la suno kaj brulis 
tiom varmege, ke ni havis la senton 
kvazaŭ ni devis ŝveli pro sano. Cu vi 
scias ankoraŭ? Kaj poste la roso en 


la matenaj horoj... kaj la mildaj, bel- 
egaj noktoj...“ 
„Nun la noktoj estas teruraj“, 


plendis la dua, „kaj ili estas senfinaj!“ 

„Ni ne havas kaŭzon por plendi“, 
delikate diris la unua, „ni vivas ja pli 
longe ol multaj, multaj aliaj.“ 

„Certe mia eksteraĵo estas tre 
ŝanĝita, ĉu ne?“ informis sin la dua 
folio timeme, sed urĝe. 

„Ho, tute ne“, certigis la dua, 
„verŝajne vi opinias tion, ĉar mi far- 
iĝis tiom flava kaj malbela. Ne, ĉe mi 
la afero estas alia...“ 

„Nu, nu“, reagis la dua per gesto. 

„Ne, vere ne“, ripetis la unua plen- 
fervore, „kredu min! Vi estas tiel bela 
kiel la unuan tagon. Tie kaj tie eble 
sin montras eta flava strio apenaŭ ri- 
markebla, kaj ĝi eĉ plibeligas vin. 
Kredu min!“ 

„Mi dankas vin“, flustris la dua 
folio kortuŝite. „Mi ne kredas vin... 
ne tute... sed mi dankas vin, ĉar vi 
estas tiom bona... vi ja estis ĉiam 
tiom bona al mi... nur nun mi tute 
komprenas, kiom bona vi estas.“ 

„Silentu do“, diris la unua kaj 
mutiĝis mem, ĉar ĝi pro ĉagreno ne 
plu povis paroli. 

Nun ambaŭ silentis. La horoj pasis. 

Malseka vento malvarme, malamike 
blovis tra la arbosuproj. 

„Ho... nun...“ diris la dua folio, 
„mi...“ Ce tiu vorto rompiĝis la voĉo. 
La folio estis delikate malligigita de 
sia loko kaj ŝvebis malsupren. 

Kaj estiĝis vintro ... 


El la germanlingva, vere ĉarma kaj 
leginda libro: „Bambi“. Copyright by 
Paul Zsolnay-Verlag, Wien-Berlin. 


SAKETO DA ORO. 


Orientala historieto. 


Fatime estis filino de kadio (ma- 
hometana juĝisto). 

La kadio estis saĝa viro. Fatime 
estis bela kiel aŭroro. Venis la tempo, 
kiam la kadio por sia ĉarma filino devis 
elekti edzon. 

Aperis Abdallah, kiu estis mal- 
riĉa, sed kiu sciis parkere ĉiujn preĝ- 
alineojn el la korano, kiu pilgrimis jam 
trifoje al Mekka kaj kiu, kiam vesper- 
iĝis, vokis tiom bele la ortodoksular- 
on el la balkono de la minareto al 
preĝado. 

Abdallah petis pri la edziĝpermeso 
kun Fatime. 

„Kion vi farus“, lin demandis la 
saĝa kadio, „kion vi farus, se vi trovus 
saketon da oro ?“ 

„Mi redonus ĝin al ĝia posedinto!“ 
respondis Abdallah senhezite. 

„Vi estas senpripensa homo“, diris 
la kadio, „vi ne povas fariĝi la edzo 
de Fatime !“ 

Deprimite foriris Abdallah kaj post 
li venis Selim. Tiu ne estis tiel klera 
kiel Abdallah, sed li posedis ducent 
kamelojn. Per ili li mastris ampleksan 
karavankomercon. 

„Kion vi farus“, demandis lin la 
saĝa kadio, „kion vi farus, se vi trovus 
saketon da oro ?“ 

„Ha, mi prenus ĝin por mi!“ re- 
spondis Selim senpripense. 

„Vi estas senhonora homo“, diris 
la kadio, „Fatime ne povas fariĝi via 
edzino !“ 

Selim iris kaj jen aperis Jussuf. 
Neniu sciis, de kie li venis, kiu li estis, 
ĉu riĉa aŭ malriĉa. Neniu lin konis. 
Subite li staris antaŭ la kadio kaj petis 
pri Fatime. 

„Kion vi farus“, demandis lin la 
saĝa kadio, „kion vi farus, se vi trovus 
saketon da oro ?“ 

„Antaŭ ol mi respondos“, rediris 
Jussuf, „diru unue, kie kuŝas la saketo 
da oro?“ 

Fatime fariĝis la edzino de Jussuf. 


Esperantigita de Edward Weber. 


Frukto de nia stila tasko „Travivaĵoj 
kun bestoj“: 


KATO, SAVINTO DE BIRDO. 


Antaŭ kelkaj jaroj mi loĝis en vi- 
laĝo. En la domo estis maljuna vir- 
kato, blanka kiel neĝo kaj ĉiam pura. 
Neniam ĝi ŝtelis ion, sed tute ne al- 
trudeme petpetis per retenita miaŭado. 
Ĝi ŝatis, esti inter homoj, sed for- 
kuris, kiam ĝi vidis infanojn, ne atak- 
ante ilin. 

El tio evidentiĝas, ke „Peter“ estis 
bonkonduta kunulo de homoj. Kom- 
preneble ĝi ankaŭ estis pacema al la 
aliaj kortbestoj. Neniam oni vidis, ke 
Petro kaŝŝoviĝis al birdo aŭ ĝia nesto. 

Sed foje, tre frumatene, Petro min 
kolerigis per tio, ke ĝi tra la fenestro 
envenis la dormoĉambron, sallis sur 
mian liton kaj vekis min, tiklante per 
siaj lipharoj mian vizaĝon, „Fi, Petro! 
kion vi faras ? For, for!“ Gi malsupren- 
saltis, iris ĝis la pordo kaj blekis: „grruu, 
grruu !“ Mi ĝin denove forpelis al la 
fenestro, sed obstine ĝi volis trairi 
la pordon. 

Mi devis vesti min, por rigardi, 
kio kaŭzis tiun strangan konduton de 
la besto, 

Petro marŝis antaŭ mi, ĉiam ri- 
gardante malantaŭen, ĉu mi sekvas. Tiel 
ni venis ĝis la garbejo. Tie ĝi miaŭis kaj 
rigardis supren. Mi sekvis ĝian rigard- 
on kaj vidis hirundon, premtenitan per 
unu flugilo en fendo de la garbeja vando. 

Per helpo de ŝtupetaro mi liber- 
igis la birdon, sed tenis ĝin en la 
mano, karesante ĝin. Petro ne forturnis 
siajn okulojn, sidigis sin sur miajn genuojn, 


ATENTU! 


La Viena esperantistaro okazigos sabate, 
la 18-an de decembro 1937 je la 1/»20-a 
VIII., Josefsgasse 12, kun enhavoriĉa programo (festparolado, kantoj, muzikaĵoj, dancoj, 


sen vizaĝesprimo, kvazaŭ ĝi volus kapti 
la birdon kaj kiam mi fine forlasis ĝin 
en la aeron, la kato premis sian kapon 
kontraŭ miaj kruroj, postulante, ke mi 
ĝin karesu kaj laŭdu ... 

Kato, natura malamiko de birdoj, 
savis unu el ili. Cu inter homoj estus 
simile? Preskaŭ oni hontas, doni al tiu 
ĉi demando respondon. 


E. Sykora, Vieno. 


Enirbiletoj por ŝ 1,50, 1.—, —.50 kaj —.30 en ĉiuj Vienaj E-societoj, 


„JUBILEAN FESTARANĜONS & 


gajiga teatraĵo prezentata de esperantistoj el Wr- 


1. Trnovo. 


2. Rusa monahejo ĉe 


Schipka. 
3. Sal-rikolto en Burgas. 
4, La Rila-monaĥejo. 
5. Valo ĉe Melnik. 
6. Monto El Tepe 


(2914 m). 


LA KARBO. 


Dum jarmiloj la homaro ne sciis 
ion alian fari per la „nigra diamanto“ 
ol uzi ĝin por bruligado. Sed la mo- 
derna hemio montris, ke la karbo, spe- 
ciale la ŝtonkarbo, taŭgas por pli bonaj 
celoj, ĉar ĝi liveras vere idealan krud- 
materialon por pretigado de la plej 
valoraj hemiaĵoj. El la malpura ŝton- 
karba gudro oni nun produktas la plej 


en la teatrosalono 
„Lehrerhaus“, 
Neustadt ktp.) 


Ni atendas multnombran viziton ! 


INTA 


belajn farbojn, ege gravajn kuracilojn 
kaj aliajn produktaĵojn de la hemia in- 
dustrio. Krome la karbo ja — kiel 
konate — liveras la lumgason, la gudron 
por aŭtomobilaj stratoj kaj multajn aliajn 
materialojn. i: 

La karbo, hemie esprimite la kar- 
bono, el kiu ĝi ĉefe konsistas, prezentas 
la serviston por ĉio en la moderna 
hemio. Niaj hemiistoj konas jam pli ol 
ducentmil kombinaĵojn de karbono, dum 
la kombinaĵoj de la ceteraj elementoj 
kune atingas apenaŭ la nombron de du- 
dekkvinmil. 

La hemio de la karbono, la t. n. 
organa hemio, fariĝis ega ekonomia 
kampo kun eminenta praktika signifo. 
Ni pensu nur pri tio, ke oni nun de: 
nove el la karbo produktas grandstile 
benzinon, per kio oni povas sendepend- 
igi sin de la petrolfontoj, kiuj entute 
ne plu estas neelĉerpeblaj. 

Kiam petrolo ne plu estos gajn- 
ebla, ni havos la karbon ankoraŭ en 
grandegaj kvantoj je dispono. Nu, kaj 
kiam ankaŭ la karbo estos elĉerpita ? 
Kio tiam okazos ? 

Pri tio ni ne cerbumu niajn kapojn, 
ĉar ĝis tiam oni supozeble jam scipovos 
utiligi la energion de la atomoj aŭ 
aliajn novajn energifontojn. 


GOETHE KAJ LA OKULVITROJ. 


Eĉ la plej eminenta homo ne estas 
libera de strangaĵoj. Ekzemple Goethe, 
la famekonata germana poeto, sentis 
malemon kontraŭ okulvitroj. , „Kiam 
fremdulo kun okulvitroj sur la nazo en- 
paŝas mian ejon, tuj regas min mal- 
boneta humoro.“ Tiel li laŭtigis sin foje. 

Jes, li sentis okulvitrojn kvazaŭ im- 
pertinentaj, precipe pro tio, ĉar li ripet- 
foje komunikis, kiom „fatalaj“ estas al 
li okulvitroj. 

Se tamen venis al li vizitanto kun 
okulvitroj, tiam li sentis sin iomete 
ofendita, ĉar li devis supozi, ke tiu 
homo intence ignoras lian malemon. 

Kiel kaŭzon por tiu ĉi malemo li 
deklaris, ke li havas la impreson, homo 
kun okulvitroj per siaj akrearmitaj okuloj 
volas lin rigardi ege akurate, ege atente, 
kvazaŭ inspekti, ja laŭeble enpenetri 
en lian plej sekretan internon. Kaj li, 
siaflanke, ne havas okazon, vere akur- 
ate rigardi en la okulojn de la vizit- 
anto, ĉar ties „anima spegulo“ per la 
paro da vitroj estas vualita. Li do 
sentis sin en malbonŝanca situacio 
kontraŭ homo kun okulvitroj. 

La sola homo, ĉe kiu okulvitroj 
ne malhelpis lin, estis lia amiko Zelter, 
profesoro ĉe la universitato en Berlino 
kaj konata muzikisto kaj komponisto, 
kiu komponis multajn kantojn laŭ po- 
emoj de Goethe. Tiu viro estis al li 
tiom ligita kaj apartenis al li tiom tute, 
kiel nur malmultaj homoj. Koro kaj 

animo de tiu amiko antaŭ Goethe kuŝis 
tiom malkovritaj, ke eĉ la okulvitroj al 
li tiom malamikaj ne povis ilin kovri. 
Sed ĝenerale Goethe ne toleris okul- 
vitrojn. 


LA JUĜISTO KAJ LA OSTRO. 


Promenante laŭlonge de la mar- 
bordo, du viroj trovis ostron kaj ko- 
mencis disputi pri ĝi. 

„Mi ĝin vidis unua“, diris unu viro, 
„do ĝi apartenas al mi“. 

Dum ili kverelis, preterpasis juĝ- 
isto kaj ili petis lin, ke li juĝu la 
aferon. La juĝisto konsentis. Sed antaŭ 
ol doni sian decidon li diris: „Pro- 
mesu, ke vi estos kontentaj, kion ajn 
mi diros.“ 

La viroj promesis. Post tio la juĝ- 
isto diris : 

„Sajnas al mi, ke ambaŭ povas 
pretendi la ostron; do mi egale dividos 
inter vi.“ 

Malferminte la konkojn, li rapide 
englutis la ostron kaj poste li tre solene 
donis al ĉiu viro unu el la malplenaj 
konkoj. „Sed vi manĝis ja mem la 
ostron“, ekkriis la viroj. 

„Ho, tio estas mia honorario por 
mia juĝo en la proceso“, diris la juĝ- 
isto. „Sed mi dividis tute juste inter 
vi ĉion, kio restis.“ 

(El „Esperanto“. Lernolibro por 
ĉehoj de F., Kilian.) 


ŜERCOJ. 
Kiu besto manĝas plej malmulte ? 
— La tineo, ĉar ĝi manĝas — truojn. 
ie ke 
* 


al klaso lernejan 
„La militbatalo ĉe 


Instruisto donis 
taskon kun la temo: 
Leipzig.“ Frederiko lamentis pro kap- 
doloro kaj ne povis fari la taskon. Li 
skribis en la kajeron: „La militbatalo 
ĉe Leipzig. Pro kapdoloro mi ne povis 
partopreni.“ 


KALKULO PRI KISOJ. 


Dek geedzaj paroj kunvenis en 
gastejo. La viroj en aparta ĉambro 
kartludis, la virinoj sidis ĉe tablo kaj 
babiladis. 

Finfine oni iris hejmen. Antaŭ ol 
la virinoj disiris, unu al la alia ĉe la 
adiaŭo donis kison. 

Kiom da kisoj do estis donitaj ? 


(Solvo venontnumere.) 


KOKEONASOKN E 
Cu vi jam estas membro 


de „Libro-klubo Epoko‘? 


Petu informojn! 


SENPAGE 


dum 4 monatoj ni liveros „Verda Revuo“ 
al ĉiu nova abonanto, se li pagos tutjaran 
abonprezon. Do, li pagos dekdu nu- 
merojn kaj ricevos 


16 NUMEROJN 


Abono ĉiumonate komencebla. 
PEZAJ 


Solvo de la „Kaŝita proverbo“ el 
n-ro 10/1937; 1. kolos’. 2, imuna, 
3. unu ov’. 4. soldo. 5. esper’. 6. rabat'. 
7. ĉi tiu. 8. aperi. 9. siest. — La 
unuaj literoj de supre malsupren kaj la 
lastaj literoj de malsupre supren donas 


jenan proverbon: „Kiu serĉas, tiu 
trovas.“ 
EL ESPERANTUJO ee 


Aŭstrio. Aliĝis al la plej granda aŭstria 
E-Federacio AEF 5 novaj grupoj: „Nia Celo“, 
Knittelfeld; E-kursgrupo en Mürzzuschlag ; 
„La Verda Ponto“, Klagenfurt; „Progreso“ en 
Wien XXI kaj „Konkordo“ en Wien X. — 
Post la varbsemajnoj komenciĝis en la tuta lando 
novaj kursoj. Kelkaj el ili estas multnombre 
vizitataj. Ekzemple „Konkordo“ havas 110, 
„Verda Stelo“ 68, „Nia Vojo“ 35 kaj „Ĝene- 
rala E Societo“ (Graz) 34 partoprenantojn. — 
Kurson por vivreformistoj (tabak-, alkohol- 
kontraŭuloj kaj vegetaranoj) gvidas la konata 
vivreformisto K. Nebenzahl. Ĉiu, kiu volas kun- 
labori en la „Esperantista Laborkomunumo por 
Vivreforma Kulturo“, skribu al H. Koppel, 
Wien IV., Ziegelofeng. 6. — Meze de novembro 
komencos „Aŭstria Esperanto Instituto“ pre- 
paran kurson por la ŝtata ekzameno kaj Ce- 
kurson por progresantoj. Anoncu vin ĉe AEI, 
Wien XVIIL, Escherichg. 5. — La konata ĵur- 
nalisto Hadĵi Raden Mustapha, nun studante 
kaj laborante en Vieno, prelegis sukcesplene 
en la „Popolkleriga Instituto“, Wien V., pri 
sia hejmlando Java kaj la famekonata insulo 


Bali. Kvankam li parolis germanlingve, li ege 
varbis por E dum sia lumbildparolado. Kelkajn 
semajnojn poste li parolis ĉe Federacio. — La 


3-an de oktobro okazis la 2-a landa konfe- 
renco de AEF en Gmunden; partoprenis 52 
personoj. Posttagmeze kolektiĝis 150 personoj, 
por festi la „Oran Jubileon“ de E. La loka 
gazeto „Neueste Post“ (Plej nova poŝto) estis 
reprezentata kaj raportis grandartikole. La fest- 
paroladon faris nia kunlaboranto kaj 2-a vic- 
estro de Federacio, prof. J. Holzleithner. — 
Proksimume 200 personoj, inter ili multaj ne- 
esperantistoj, ĉeestis la „Jubilean Festvesperon“, 
aranĝitan de „Ĝenerala E Societo“ en Graz. 
En la kadro de tiu festo oni aranĝis ankaŭ ege 
interesan ekspozicion. — E-societo „Danubio“ 
ŝanĝis sian societejon kaj kunvenadas ekde 
novembro en la societa ĉambro de „Wiener 
Lehrerhaus“, VIII, Josefsg. 12, III-a ŝtuparo, 
teretaĝo. La kunvenoj okazas ĉiulunde de 
1/;420-a. Gastoj bonvenaj. — La 4-an de ok- 
tobro festis „Danubio“ la transdonon de la 
Jubileaj Steloj al la societo kaj 15 malnovaj 
societanoj. La oran stelon ricevis stud. kons. 
O. Simon, kiu jam ĉeestis la unuan E-kon- 

greson en Bulonjo; la arĝentajn stelojn ricevis 
inter alie la societ-fondintoj dir. Kaftan kaj 
Popper, la nuna societestro Cech kaj la pre- 
zidanto de AEF, d-ro Jokl. La festparoladon 
faris germanlingve stud. kons. Simon, memor- 
ante la unuajn jarojn de nia movado, la unuajn 
E-pionirojn en nia lando kaj la neceson de la 
Esperantismo. Poste parolis d-ro Jokl, laŭdante 
la persistan samideanecan agadon de „Danu- 
bio“ kaj ĝiaj anoj. Partoprenis 80 personoj. 
— La ĵurnalo „Klagenfurter Zeitung“ publik- 
igis grandan ĉefartikolon pri la 50-jara jubileo 
de E. En Klagenfurt A. Schwingshakl komencis 
novan kurson. — Al AEA aliĝis la Vienaj so- 
cietoj „Katolika Grupo“ kaj „Fideleco“ kaj la 
E-grupo en Salzburg. —- Dum la aŭtuna foiro 
oni disdonis pli ol 10.000 propagandilojn, varb- 
ilojn, prospektojn kaj 2000 ŝlosilojn. — Radio- 
Wien decidis ne okazigi E-kurson kaj nur per- 
mesis dum la nuna sezono unu 10-minutan 
prelegon ĉiumonate. — En la lasta kunveno de 
Aŭstriaj Esperanto-lInstruistoj parolis prof. d-ro 
H. Sirk pri la temo „La elparolo de Esperanto“. 
La venonta kunveno okazos sabate, la 20-an de 
novembro je la 18-a en „Lehrerhaus“, VIIL, 
Josefsg. 12, 3-a ŝtuparo, teretaĝe en la societ- 
ejo. Parolos s-ano Joh. Jiptner pri: „Cseh kaj 
la Cseh-metodo“. Gastoj bonvenaj ! 


Britujo. Al la Universala Kongreso de 
IEL, okazonta dum aŭgusto 1938 en Londono, 
aliĝis jam pli ol 200 personoj. 

Ĉeĥoslovakio. Jen la statistiko pri la 
agado de Ce-instruisto Seppik en Mor.-Ostrava 
kaj ĉirkaŭaĵo dum januaro—majo de tiu ĉi jaro: 
15 provlecionoj antaŭ 1775 personoj, 27 lum- 
bildparoladoj pri Estonio, Laponio kaj Svedujo 
antaŭ 8465 personoj, 11 kursgrupoj kun 397 parto- 
prenantoj kaj 3 radio-paroladoj. — La E-kluboj 
en Ĵiĉin, Lazne Bělohrad kaj Dolni Bousov 
aranĝis regionan kunvenon de nordbohemaj esp- 
istoj. — La radio-stacio en Brno komence de 
oktobro disaŭdigis la operon „La kiso“, kom- 
ponitan de F. Smetana, tradukitan en E-on. 

Danlando. La radio-stacioj de Kopen- 
hago kaj Kalnudborg disaŭdigis E-programon, 
kiu entenis danlingvan informan paroladon pri 
E, parton de E-leciono (de estona E-instru- 
isto N. Liventhal) kaj kanton en E. 

Finnlando. En Waasa (Puistikko 26) 
estas starigita „E-informejo“, kiu provos servi kiel 
centro de E-movado en la urbo kaj ĉirkaŭaĵo. 

Francujo. La medicina revuo „La Ga- 
zette des Hôspitaux“, aperanta en Paris, pu- 
blikigis artikolon, por konigi E-on kaj reko- 
mendi ĝian uzadon en la medicino kaj farmacio. 

Hispanujo. En la komenco de sep- 
tembro okazis en Barcelona, ĉefurbo de Kata- 
lunujo, granda E-ekspozicio pro la 50-jara ju- 
bileo de E. 

Irlando. Ea Althone la 17-an de oktobro 
s-ano Vigin parolis en E pri irlandaj kulturo 
kaj filozofio kaj pri „Irlando por turistoj“. 


Italujo. La „Ksiloteko Cormio“ en Mi- 
lano, unika muzeo en la mondo pri la ligno 
kaj ĝia aplikado, uzas E-on por la klarigado de 
la ekspoziciitaj objektoj. 

Jugoslavujo. La XX-a jubilea kongreso 
de Internacia Katolika Unuiĝo Esperantista 
okazos en Ljubljana fine de julio 1938. Aliĝ- 
kotizo 50 dinaroj. Informojn donas la sekre- 
tario de L.K.K., Damjan Vahen, Ljubljana, Res- 
lova 29. — La 4-an de novembro radio-stacio 
Ljubljana okazigis dissendon tute E-lingvan 
„Vespero de Simon Gregorčič“. Li estas unu 
el la pej eminentaj slovenaj poetoj. 

itovujo. Ĉar inter Litovujo kaj Polujo 
ne ekzistas diplomatiaj rilatoj, litovaj esp-istoj, 
intencantaj veturi al Varsovio, sin turnis pere 
de latvaj s-anoj al la pola konsulo en Riga. La 
konsulo rifuzis doni la vizon. Do, litovaj esp- 
istoj ne povis partopreni la jubilean kongreson. 

Nederlanda Hindujo. En la komerca 
lernejo de la urbo Malang (insulo Java) oni 
komencis instrui E-on. 


Norvegujo. Esperanta Turista Asocio - 


estas fondita en Oslo, Ĝia ĉefa celo estas, or- 


ganizi malmultekostajn vojaĝojn al aliaj landoj, 
senigante la partoprenantojn de la dubinda 
plezuro de lingvaj embarasoj. Krome ĝi aranĝos 
vojaĝojn kaj ekskursojn en Norvegujo por ali- 
landanoj. 

Svedujo. Eminenta sveda batalanto, 
Harald Thilander el Stocksund, festis dum ok- 
tobro sian 60-an naskiĝtagon kaj 40-jaran 
heroan agadon por la bono kaj beno de tut- 
mondaj blinduloj. Thilander estas sukcesplena 
pioniro de E-movado inter la tutmondaj blind- 
uloj. — Tiberio Morariu el Rumanujo komencis 
E-kursojn en la plej norda regiono de Sved- 
ujo (Kiruna, Vittangi ktp.) 

Usono. Kun la celo, fari etnografian stud- 
adon kaj por reciproka helpo kaj konsilo inter 
membroj, estas fondata societo kun la nomo : 
Etnografia Fako de Amerika Esperanto-lnsti- 
tuto. Korespondadreso: 1111 Brooke Rd., Rock- 
ford, Ill, Usono. 

El Tutmondo. La Universalaj E Kon- 
gresoj dum 1938 okazos en Bern (UEA) kaj 
en Londono (IEL). — Kiel membroj de la 
Lingva Komitato estas elektitaj: s-roj Baghi, 


Belmont, Bofill, Drezen, Ghezzo, Muĉnik kaj 
Uitterdijk. Kiel membroj de la Akademio estas 


elektitaj; s-roj Baghi, Belmont, Cseh, Grau 
Casas, Minor, Schmid kaj Waringhien. S-ro 
Isbrŭcker fariĝis prezidanto de la Lingva Ko- 
mitato. La Akademio havas la gravan taskon, 
observi kaj gvidi la evoluon de la lingvo E. 
ee 

Duope ricevitajn verkojn ni recenzas, unu- 
ope ricevitajn ni nur mencias. 


Muusses Esperanto-Biblioteko. N-ro 8: 
Aleksandro Petofi: La Avo. El la hungara 
originalo tradukis Ladislao Spierer. — N-ro 9: 
Ricardo Becerro de Bengoa: La ĵusnaskito. 
El la hispana originalo tradukis José F. Beren- 
guer. — N-ro 10: La jubilea kongreso de 
Esperanto 1912, rememoraĵoj kaj oficialaj do- 
kumentoj. Aranĝis kaj kompilis Julius Glück. 
Ciu numero: ĉ. 36 paĝoj. Esperanto-eldonejo 
J. Muusses-Purmerend, Nederlando. 1 libreto 
kostas 1.30 aŭstr. ŝ. 


La 8-a numero de ĉi tiu jam konata bib- 
lioteko alportas al la esperantista publiko no- 
velon de la plej fama hungara poeto A. Petofi 
(1823—1879), simplan rakonton el la kampar- 
ana vivo, ŝatinda kiel kontribuaĵo al la kultur- 
historio de Hungarujo en la tempo de Na- 
poleono. — En la bona tradukaĵo okulfrapas 
la esprimo: „... mi venĝus vin“ (p. 20) en 
la senco: „... mi (venĝe) punus vin“, es- 
primo, kiun aliaj esperantistoj uzas en la senco : 
„o... mi punus (venĝe) tiun, kiu vin ofendis“. 
Kulpa je ĉi tiu konfuzo estas ĉifoje — nia 
majstro, kiu en la „Fundamento de Esperanto“ 
(8-a eldono de la Esperantista centra librejo, 
p. 179) la radikon „venĝ“ klarigis france, angle 
kaj germane (ktp.) per 3 malharmoniantaj es- 
primoj: se venger, vengeance (substantivo!) 
kaj rächen (ne: sich rachen!). Car 


„venĝ“ estas la franca „venger“, kiu signifas 
ĉ. „pune, kompense agadi“, estus preferinde, 
traduki la germanan „rachen“ per „venĝi“, kaj 
„Sich rächen“ (france: se venger) per „sin 
venĝi“. 

N-ro 9 enhavas efektive „nekredeblan 
historion“, kiel la subtitolo diras. Sed oni povus 
dubi pri tio, ĉu la literatura valoro de ĉi tiu 
novelo estas tiel granda, por fari ĝin inda kun- 
ulo de aliaj numeroj de ĉi tiu biblioteko. Kiu 
ŝatas la senbridan ludon de nura fantazio, tiu 
legu, kiel iu Don Juan de Ursubil trovas la 
sekreton, doni al la homo senfinan vivon, kiel 
li tiucele enverŝas en la korpon de 85-jara viro 
sangon de knabo, kiel li. pro ebrieco kaj di- 
striteco, en la vejnojn enfluigas arterian sangon, 
en la arteriojn vejnan; kiel tial la bedaŭrinda 
viktimo „vivas inverse al la aliaj homoj“: li 
fariĝas ĉiam pli juna, post pluaj 80 jaroj li 
estas, laŭ grandeco ktp. kvinjara knabo, poste 
suĉinfano, kaj mortas en la 85-a jaro post la 
operacio. 

N-ro 10. En niaj tagoj, kiam la esperant- 
istaro ĉie festos la 50-jaran jubileon de nia 


EL NIA MOVADO. 


Esperantogrupo „Fideleco“ 
(aliĝinta al „Aŭstria Esperantista 
Federacio“) en Freiland, Malsupra 
Aŭstrio, okazigis dum septembro 
1937 sub la gvidado de sia fer- 
vora estro J. Reithofer renkont- 
iĝon sur Himmelalm (Ciela Alpo). 


* * 
* 


Karaj tutmondaj geabon- 
antoj! Bonvolu sendi al ni inter- 
esajn bildojn, faritajn dum viaj eks- 
kursoj kaj vojaĝoj. Ni volonte 
publikigos ilin. 


lingvo, certe broŝuro enhavanta interesajn do- 
kumentojn pri la 25-jara jubileo (8-a kongreso 
en Krakovo) estos certe aprobata kaj aplaŭd- 
ata de la samideanaro. Oni trovas en ĉi tiu 
broŝuro i. a. la lastan (okan) kongresparoladon 
de nia majstra (vidu Muusses Esperanto-Biblio- 
teko n-roj 6 kaj 7). Jul. Holzleithner. 

Polusaj glacioj sub noktomeza suno. 
Joel Thezard. Vojaĝnotoj ilustritaj per 30 laŭ- 
naturaj desegnaĵoj, fotoj, akvareloj kaj 2 kartoj, 
N-ro 21 de la „Kolekto de la franca Esperanto- 
instituto“. Eldonis: Societe francaise pour la 
propagation de l'Esperanto, 34, rue de Chabrol, 
Parizo, X-a, 48 paĝoj, formato 14x19 cm, prezo 
2 aŭstr. ŝ. Mendojn peras V. R. 


E KZRERNEK ISTON ENR, 
La juĝo de la esper- 
antistaro tutmonda: ji 
La plej satataj 
Esperanto-gazetoj 
en tutmondo 


estas kaj restos 


Verda Revu 


Heroldo de Esperanto 


Ili ne krias kaj ne fanfa- 
ronas, sed laboras sen- 
egoisme por la bono 
de nia komuna afero. 

„VERDA REVUO“. 


Tre rekomendinda estas ĉi tiu libreto, en 
kiu la franca pentristo J. Thezard priskribas la 
vojaĝon, kiun li faris al Spitzbergen kaj Nor- 
vegujo. Li ne nur verkis la tekston, li ornamis 
ĝiu ankaŭ per tre interesaj desegnaĵoj ktp., kiujn 
li faris dum sia vojaĝo. Speciale laŭdindaj estas 
la simplaj desegnaĵoj, kiuj, kun la koncerna 
teksto, klarigas en facile komprenebla maniero 
la fenomenon de la noktomeza suno. 

Car la glacipecegoj, naĝantaj en la nordaj 
maroj, estas titolataj „isbergoj“ kaj la glacita- 
volego „bankizo“, oni havas jam la impreson, 
ke tiaj neologismoj minacas, iomete ridindigi 
nian lingvon ; ili malbeligas la alie bonan tekston. 

Julius Holzleithner. 

Raportoj kaj konkludoj de la internacia 
konferenco; Esperanto en la moderna vivo. 
Parizo, Majo 1937. 142 paĝoj, formato 14x21 
cm, prezo 2.90 aŭ. ŝ. Mendojn peras V. R. 

La esperantisto, kiu deziras detalan kaj 
kompletan priskribon de la nuntempa stato de 
nia afero en ĉiuj rilatoj de la moderna vivo, en 
ĉiuj cirkonstancoj de modernaj turismo, trafiko, 
komerco, arto, scienco ktp., devas trastudi ĉi 
tiun ege interesan libron; ĝi estas kvazaŭ en- 
ciklopedio, montranta la nuntempan rolon de 
nia lingvo, enhavanta la necesan statistikan 
materialon por la prijuĝo de la nuna disvast- 
igado de nia movado. 

Bedaŭrinde la preseraroj estas pli oftaj 
ol en aliaj esperantaĵoj; ankaŭ kelkajn gravajn 
neĝustaĵojn la kompilintoj estus devintaj ko- 
rekti: ekz. (p. 81) „La konferenco disponanta 
malmulte da tempo, ni opinias, ke ...“ (franc- 
ismo!). — Interese estas, ke en la tuta libro 
troviĝas la finaĵo „-ota“, tute klare kaj pre- 
cize esprimanta la sencon en tiaj frazoj, en 
kiaj oni plejofte trovas la „nepre necesan“ neo- 
logisman finaĵon „-enda“. Aliflanke okulfrapas 
inter la — feliĉe ne tro oftaj — neologismoj 
esprimo, kiu meritas specialan atenton, montr- 
ante en tre instrua maniero la argumentadon, 
laŭ kiu multaj neologismoj estas deklarataj 
„nepre necesaj“. Verŝajne. jam de-50 jaroj la 
esperantistoj uzas la esprimon: „eldoni librojn“, 
ĝis kiam finfine iu opinias esti rimarkinta, ke 
„eldonisto“ ja ne „donas““, ne „eldonas“ librojn 
kaj ke lia agado povas esti esprimata tial nur 
per nova vorto: „editi“ (p. 57 ktp.). Sed nun 
venas la gajiga flanko de la afero! „Editi“ 
estas la esperanta formo de la franca verbo 
„editer“; ĉi tiu estas derivaĵo el la latina vorto 
„edere“; kaj „edere estas kunmetita el „e“, 
kiu signifas „el“ kaj „-dere (dare)“, kiu signifas 
„doni“. Do „edere“ ĝuste = „eldoni“ kaj ni 
vidas per ĉi tiu stranga ĉirkaŭvojo, ke „eldon- 
isto“ efektive „eldonas“ librojn (laŭŝajne oni 
intermiksis „doni“ kaj „donaci“). 

Julius Holzleithner. 

Ora Libro de la Esperanto-movado 
1887—1937. Redaktis V. Bleier kaj E. Cense. 
Eldonis Loka Kongresa Komitato de 29-a Univ. 
Kongreso de E, 1937. Havebla ĉe Literatura 
Mondo, Budapest. Formato 23.5x15.5 cm, 240 
paĝoj, ilustrite. Prezo 0.72 dolaro plus 109/9 
sendkostoj (= 4.80 aŭstr. Sil.) Mendojn peras 
„Verda Revuo“. 

Legante tiun libron, oni ekkonos facile 
la ĉefajn trajtojn de la E-historio. La interesaj 
profetaĵoj pri la dua jarkvindeko de E pensigos 
certe ĉiun sinceran esp-iston. Libro, kiu ne 
manku en ĉiu E-biblioteko ! 

Daŭriga kurso post Cseh-kurso. Gvid- 
ilo por kursgvidantoj. Kompilis Margarete Saxl. 
Eldonis Dana E-librejo, Aabyhoj, Thyrasvej 15, 
Danlando. Formato 28x22 cm, 56 paĝoj, prezo 
9.90 ŝ kun sendkostoj. Mendojn peras „Verda 
Revuo“. 3 

Fine ĝi aperis. Gin kompilis la konata 
E-pedagogino f-ino M. Saxl, kiu dum multaj 
jaroj instruis laŭ Cseh-metodo kaj gvidis pre- 
parajn kursojn por Cseh-metodaj geinstruistoj 
en la internaciaj feriaj kursoj en Helsingör, 
Danlando. 

Oni ordinare spertas, ke la transiro de la 
amuza Cseh-kurso al la malpli amuza, sed de- 
tala lernolibra daŭriga kurso seniluziigas multajn 


N-ro 11/1937 


kursanojn, kiuj iom post iom forestos el la 
daŭriga kurso. Tiun mankon nun forigis f-ino 
Saxl per sia nova kursmaterialo. 

Car ne ekzistas daŭriga Cseh-kurso, sveda 
kaj dana E-institutoj kaj multaj geamikoj de 
f-ino Saxl instigis ŝin ellabori kaj eldoni daŭr- 
igan kurson post Cseh-kurso en sama maniero 
kiel la materialo de la Cseh-kurso. 

Ciuj, kiuj konas la eminentan talenton kaj 
pedagogian lertecon de f-ino Saxl, ne dubas 
pri tio, ke ŝia daŭriga kurso post Cseh-kurso 
estas bonega, amuza kaj instrua, tiel ke la 
lernintoj per Cseh-kurso daŭrigas sian stud- 
adon same fervore kiel dum la Cseh-metoda 


kurso. L. Friis, Danlando. 


PRI NIA REVUO _ se 
„O Barreiro“, aperanta en Barreiro 


(Portugalujo) aperigis sur la 1-a paĝo la arti- 
kolon (verkitan de nia vicredaktoro St. Zodel) 
el „Verda Revuo“, 6/1937 „Libroj, niaj plej 
bonaj amikoj“ en "nacia lingvo, tradukitan de 
nia estimata abonanto J. Prates. Koran dankon! 
„Paisley Daily Espress“, grava angle- 
lingva gazeto, en longa artikolo priskribas nian 
revuon kiel la plej bonan E-gazeton en tut- 
mondo. Amiko Oakley, plej koran dankon ! 


KORESPONDADO-ANONCOJ 


Niaj ŝatataj abonantoj rajtas senpage pu- 
blikigi anoncon (ĝis 3 linioj) unufoje dum jaro. 
Plua anonceto 50 g (1 respondkupono). 


Mallongigoj: L = letero, PK = poŝtkarto, 
PI = poŝtkarto ilustrita, PM = poŝtmarko. 


26-jara tajloro petas laboron kie ajn ĉe sam- 
ideana tajloro. Li garantias zorgan laboron. 
Skribu al nia administracio ! 

Bertl Eckart (l8-jara fraŭlino), Wien IX., 
Serviteng. 3, Aŭstrio, deziras korespondi 
en franca lingvo (L) kun samaĝulino el 
Francujo. 

Bulgara s-ano deziras interŝanĝi PM kaj ko- 
respondi kun 18—20-jara f-ino. Respondojn 
sendu al nia administracio ! 

E-societo, Wien X (sub adreso A. Hirnich, 
X., Gudrunstr. 120, Aŭstrio), deziras ko- 
lektive korespondi kun spertaj esp-istoj aŭ 
grupoj el Nederlando, Japanujo kaj Cinujo. 

Briinne Fohler, Vöcklabruck, Gmundner- 
straĝe 43, Aŭstrio, deziras korespondi kun 
tutmondaj ges-anoj. 

Ahorner Josef, Linz a. d. D., Waldeggstr. 61, 
Aŭstrio, deziras korespondi kun tutmondaj 
ges-anoj per L kaj PI. Certe respondos. 

Pachmann Wilhelm, Wien X., Neilreichg.78/31, 
Aŭstrio, deziras korespondi pri nuntempaj 
kutimoj kaj moroj en tutmondo. 

Bruc Yvonne, instruistino, Servières par 
Mende-Lozere, Francujo, deziras korespondi 
kun gekolegoj el Aŭstrio. Nepre respondos. 


Holm H. Peter, E-instruisto, Nordby, Fano, 
Danlando, serĉas korespondantojn ĉiulandajn 


por siaj gekursanoj (plenkreskuloj). Re- 
spondo garantiata. 
Diem Henriko (deksepjara), Wien XVI., 


Koppstr. 39/6, Aŭstrio, deziras korespondi 
kun ges-anoj tutmondaj per PI. Respondo 
garantiata. 


Franzmann Carl, hotelo „Groesbeek“, Groes- 
beek apud Nijmegen, Nederlando. Goje 
li liveros al E-gazetoj ĉiaspecajn originalojn 
en moderna formo. Ne nur lingve interesa, 
sed ankaŭ enhave. Honorario ne postulata, 
sufiĉas ĉe enpresigo atestekzemplero. 


CISSI AILE ISIK ATILE SKISTSESSISTESISONKINSSSSNONSSSSSNSNSPSSSSSNPNKO SASSO. 
Ĉiu povas posedi propran bibliotekon ! 
Samideano vendas 

R. Nordenstreng: La homaj raaa] de 


la mondo . . & 4.20 
Jerome K. Jerome: Tri omo en boato p 430 
U. Sinclair; Petrolo I = soos ea e p 4.50 
Ibanez: Sango kaj sablo . . . .... » 6.30 
Andreĉ: Per balono al la poluso. . . „ 15.90 
Verkoj de Felix Zamenhof . . . . . „ 6.60 
Emba: Maria kaj la grupo . . o 4- 
Sinha : Hindo rigardas Svedlandon = 0) 
Ginz: Ĉeĥoslovaka Antologio. . . . „ 12.60 
A. Munthe: San Michele . . . . .. „ 9.90 


Prezoj inkl. sendkostoj. Mendojn peras nia 
administracio. Partpagoj eblaj. 


ANTO SISO KISIS IISTO ENSIKONKISEKNSKOSSSTOSISKONKTKOSKUISSSSKSONISSSSSIS 


Kuraĝigu la eldonadon en Brasiio) E 
ante rekte ĉe Livraria Editora da F. E. 
Brasileira, Av. Passos, 30, Rio de Ja- 
= 


Por 8 respondkuponoj sendas 

6 belajn desegnaĵojn 
s-ano KI. Buis, Westerstraat 175, Enk- 
huizen, Nederlando. 


neiro, LA UNUAN LIBRON ORIĜI- 
NALE VERKITAN EN ESPERANTO 
KAJ PRESITAN EN BRAZILIO : 


VETERANO? 


de Ismael Gomes Braga, prezo kun afranko 
(broŝ.) 1.50 sv. fr., aŭ 0.40 usona dolaro 

tole bind. 2.50 aŭ 0.60 
5 resp.- kup.) 


(3 resp.-kup.) ; 


TI Vortaro 1 le Esperanto 


Atentu la novan prezon (inkl. sendkostoj) ! 


15s 


Mendojn kaj pagojn peras „Verda Revuo“ 
E. — peer Do 


Pli ol mil ilustritajn libropaĝojn egalas tutjara 
kolekto de nia sola literatura gazeto 


LITERATURA MONDO 


Abono por jaro 1250 ŝ. Specimeno 2 resp.- 
kup. Eldonejo „Literatura Mondo“, Budapest 
IX., Soroksari-ut 38-40, V. 6, Hungarujo. 


Libroj je la duona prezo! 

P. Christaller: Deutsch- -Esperanto Wörterbuch 
(660 paĝoj) anstataŭ 24 ŝ, nur 13 ŝ 

Prof. Dr. Gohl: Ausführliche Sprachlehre des 
Esperanto (296 paĝoj) anst. 9 ŝ, nur' 4.50 ŝ 

Ambaŭ libroj kune nur 16.50 $, pageblaj en tri 

partopagoj. — Mendojn peras nia administra- 

cio. — Prezo inkluz. sendkosto. 


La plej famajn verkistojn mj 


esperantistajn vi ekkonos abonante la 


revuon 
Liferatura Mondo 


Abonprezo por unu jaro estas 12'50 ŝ 

Specimeno kostas 2 resp.-kup. litera 

tura Mondo, Rodagens IX., Soroksári- 
ut 38-40, V. 6, Hungarujo. 

LUN 


SENPAGE 


dum 4 monatoj ni liveros al ĉiu nova 
abonanto la plej interesan, amuzan kaj 
instruan gazeton en tutmondo 


„VERDA REVUO“ 


se li pagos tutjaran abonprezon. Do, 
li pagos dekdu numerojn kaj ricevos 


16 numerojn 


La gazeto estas riĉe ilustrita, simple 
skribita kaj aperas regule ĉiumonate. 
Tutjara abonprezo estas 4.20 aŭstr. ŝil. 
(7 respondkuponoj) aŭ egalvaloron en 
aliaj valutoj. Abono komencebla ĉiu- 
monate. Petu senkostan provnumeron 
de la administrejo, Wien, VII., Her- 
manng. 31/26, Aŭstrujo. 


Bonvolu mendi kaj pagi la abonprezo ĉe 
Niaj abonejoj : 

Aŭstrio: „Verda Revuo“, Wien, VII., Her- 
manng. 31/26, poŝtĉek-konto (C-134.731; 

„ jarabono 4'20 ŝ, duonjara 2'20 ŝ. 

Ĉeĥoslovakio: Esperanto - Asocio en ĈSR. 
Praha 47. Poŝtŝparkaso-konto 12.371, jar- 
abono 22 Kĉ. 

Danlando: Dana Esperanto Instituto, Carit 
Etlarsvej 14, Aabyhoj; poŝtkonto 41462, 
jarabono 3 kronoj. 

Finnlando: Wilh. Highlander, Aland, Marie- 
hamn ; jarabono 30 markoj. 

Italujo : Esperanto-Centro Itala, Galleria Vitt. 
Emanuele 92, Milano ; poŝtĉeka konto 3/18715. 
Jarabono 16 liroj. 

Ĵugoslavujo: Red. Damjan Vahen, Reslova 29, 
Ljubljana ; jarabono 40 dinaroj. 

Nederlando: E-gazeto „La juna vivo“, West- 
Graftdijk; jarabono 1'5 guldenoj. 

Norvegujo: Norvega Esperantista Ligo (libro- 
fako), Skappelsgate 5, Hamar; jarabono 3 
kronoj. 

Svedujo : Eldona Societo Esperanto, Stock- 
holm 1, poŝtĉeka konto 578; jarabono 3 
kronoj, duonjara 1775 kr. 


ATENTU! Por la aliaj landoj la tutjara 
abonprezo estas 4'20 aŭstr. Sil. (7 intern. 
resp.-kup.) aŭ samvaloro en aliaj valutoj. 

TARTAR VT iI E E o EEE JA Tak 


Kara leganto! Se vi mem ne havas inter- 
eson por nia revuo, ni kore petas vin, 
transdonu ĝin al alia fervora esperantisto! 


Koran dankon! 

u vi jam konas la eldonaĵojn 
e „VERDA REVUO“? 


Se ne, mendu ilin tuj ĉe ĝia 
administracio, Wien, VIIL., Her- 
manng. 31/26, Aŭstrio! 


1. Verda Biblioteko N-ro 1: „LA 
MALGRANDA HELPANTO“ kun 
sendkosto —'60 aŭstr. Sil. (1 respond- 
kupono) aŭ egalvaloron. 
Tiu broŝuro estas bonege uzebla 
kiel ekzerc- kaj legomaterialo por 
komencaj kursoj. 
Glumarkoj en 4 koloroj (oranĝkolora, 
blua, verda kaj nigra) 50 markoj 
kostas kun sendkosto 50 g (en poŝt- 
markoj aŭ 1 resp.-kup.). Societoj ri- 
cevos 209/9 rabaton. 

